ai4bharat/Pralekha huggingface dataset:
ரெயில்வே அமைச்சகம்
நிலைய சீரமைப்பு திட்டத்தில் ரயில்வே பெரும் முன்னேற்றம்: புதுப்பிக்கப்பட்ட காந்திநகர் ரயில் நிலையத்தை பிரதமர் திரு நரேந்திர மோடி திறந்து வைக்கிறார்
நிலைய சீரமைப்பு திட்டத்தில் பெரும் முன்னேற்றத்தை இந்திய ரயில்வே அடைந்துள்ளது. நாட்டுக்கு நவீன சேவைகளை வழங்க காந்திநகர் கேப்பிடல் ரயில் நிலையம் தயாராக உள்ளது. புதுப்பிக்கப்பட்ட காந்திநகர் ரயில் நிலையத்தை பிரதமர் திரு நரேந்திர மோடி நாளை திறந்து வைக்கிறார்.
மாநகரத்திற்கு பல விதங்களில் ஊக்கம் அளிக்கவிருக்கும் காந்திநகர் கேப்பிடல் ரயில் நிலையத்தின் புத்தாக்கம், முதலீட்டு சுழற்சி, வேலைவாய்ப்புகள் ஆகியவற்றை உருவாக்குவதோடு, குஜராத்தின் தலைநகரமான காந்திநகரின் பொருளாதாரத்தை மேம்படுத்தும்.
இந்திய ரயில் நிலையங்கள் மேம்பாட்டு நிறுவனத்தின் கீழ் குஜராத் அரசு மற்றும் ரயில்வே அமைச்சகத்தின் மூலம் இந்த பிரத்தியேக திட்டம் செயல்படுத்தப்பட்டது. கருட்  எனும் கூட்டு நிறுவனம் இதற்காக ஏற்படுத்தப்பட்டது.
இந்தியாவிலே முதல்முறையாக செயல்படுத்தப்பட்ட இத்திட்டம், நிலப் பற்றாக்குறை மிகுந்த நகரங்களான மும்பை மற்றும் பெங்களூருவில் இது போன்ற திட்டங்களை செயல்படுத்த வழிவகுக்கும்.
இந்த இயக்கத்தின் ஒரு பகுதியாக, 125 நிலையங்களின் மறுசீரமைப்பு நடைபெற்று வருகிறது. இதில் 63 நிலையங்களில் இந்திய ரயில் நிலையங்கள் மேம்பாட்டு நிறுவனமும், 60 நிலையங்களில் ஆர்எல்டிஏ-வும், இரு நிலையங்களில் மண்டல ரயில்வேக்களும் பணியாற்றி வருகின்றன.
ரியல் எஸ்டேட் மேம்பாட்டுடன் சேர்த்து 123 நிலையங்களின் மறுசீரமைப்புக்கான மொத்த முதலீடு ரூ 50,000 கோடிக்கும் அதிகமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1735916
வணிகம் மற்றும் தொழில்துறை அமைச்சகம்
காலணி மற்றும் தோல் துறைக்கான மத்திய அரசின்’ சிறப்பு உதவி – தமிழ்நாட்டில் நான்கு திட்டங்களுக்கு ஒப்புதல்
தோல் மற்றும் காலணித் துறையில் வேலைவாய்ப்பை உருவாக்கு வதற்கான ஒரு சிறப்புத் தொகுப்புத் திட்டத்திற்கு மத்திய அரசு ஒப்புதல் அளித்துள்ளது. மத்திய துறைத் திட்ட அமலாக்கம் தொடர்புடைய இந்திய காலணி, தோல் & உப பொருட்கள் மேம்பாட்டுத் திட்டத்திற்கு  2017 – 2020 ஆண்டுகளுக்கான செலவாக ரூ.2,600 கோடி ஒதுக்கப்பட்டுள்ளது.
உள்கட்டமைப்பை மேம்படுத்துதல், வேலைவாய்ப்பை உருவாக்குதல் மற்றும் சூழல் நிலைப்புத்தன்மை ஆகியவற்றை செயல்படுத்த தொழிற்சாலைக் கொள்கை மற்றும் மேம்பாட்டுத் துறையால் ஐ.எஃப்.எல்.ஏ.டி.பி-யின் கீழ் தமிழ்நாட்டில் தோல் தொழிலை ஊக்கப்படுத்த ரூ.107.33 கோடி மொத்த ஒதுக்கீட்டுடன் நான்கு திட்டங்கள் அமலாக்கத்திற்கு ஒப்புதல் அளிக்கப்பட்டுள்ளது.
திருச்சியில் சி இ டி பி யை மேம்படுத்துதல், நாகல்கேணி குரோம் பேட்டையில் பல்லாவரம் சி இ டி பி, ராணிப்பேட்டையில் சிட்கோ கட்டம் – 1 சி இ டி பி, ஈரோட்டில் பெருந்துறை தோல் தொழிற்சாலைகள் எக்கோ செக்யூரிட்டி பிரைவேட் லிமிடெட் ஆகியவை தமிழ்நாட்டுக்கு ஒப்புதல் அளிக்கப்பட்ட திட்டங்களாகும்.
(Visitor Counter : 207
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கோவிட்-19 நோய்க்கு எதிரான போராட்டத்தில் பொது முடக்க கால கடவுச்சீட்டுகள் ஒருங்கிணைந்த அதிகாரக் கட்டுப்பாட்டு மையம், சிசிடிவி கண்காணிப்புக் கேமராக்கள் போன்ற பல்வேறு நடவடிக்கைகளை டேராடூன் ஸ்மார்ட் சிட்டி  செயல்படுத்தியுள்ளது
கோவிட்-19 நோய்க்கு எதிரான போராட்டத்தில் பல்வேறு கண்காணிப்பு மற்றும் கடும் கண்காணிப்பு செயல்பாடுகளுக்காக, ஒருங்கிணைந்த அதிகார மற்றும் கட்டுப்பாட்டு மையத்தை, டேராடூன் ஸ்மார்ட் சிட்டி லிமிடெட்  பயன்படுத்தியுள்ளது. கோவிட்-19 நோய் தொடர்பான தேவைகளுக்கான திட்டமிடுதல் மற்றும் மேலாண்மைக்காக மாவட்ட நிர்வாகத்துடன் இணைந்து DSCL அதிகாரிகள் பணியாற்றினர். திட்டங்களை நடைமுறைப்படுத்துவது, செயல்படுத்துவது ஆகியவற்றுக்காக HPE, SGL மற்றும் Webline போன்ற தொழில்நுட்ப நிறுவனங்கள் தொலைவுப் பணிகளில் பணியமர்த்தப்பட்டன. இந்நிறுவனங்கள் முக்கிய பங்காற்றுவதை, மாவட்ட நிர்வாகம் மற்றும் DSCL, காணொளி மற்றும் தொலைபேசி மாநாடு மூலமாக, உறுதி செய்தன.
டேராடூன் ஒருங்கிணைந்த அதிகாரம் மற்றும் கட்டுப்பாட்டு மையம் ( Integrated Command and Control Centre -
ICCC) மூலமாக, மருத்துவமனைகளில் உள்ள தனிமைப்படுத்தப்பட்ட வார்டுகளைக் கண்காணிக்கும் முறை ஒன்றை டேராடூன் ஸ்மார்ட் சிட்டி அறிமுகப்படுத்தியுள்ளது தனிமைப்படுத்தப்பட்டவர்களும் அவர்களைக் கவனிக்கின்ற சேவை ஆற்றுபவர்களும், பாதுகாப்புடனும் நலமுடனும் இருப்பதை உறுதி செய்வதற்காக, கண்காணிப்பு கேமராக்கள் சிசிடிவி கள் பொருத்தப்பட்டுள்ளன.
“அத்தியாவசிய தேவைக்கான பொது முடக்கக் கடவுச்சீட்டு” என்ற கணிப்பொறி விண்ணப்பத்தையும், டேராடூன் ஸ்மார்ட் சிட்டி உருவாக்கியுள்ளது. பொது முடக்கக் காலத்தின் போது அவசரத்தேவை ஏற்பட நேரிட்டால் குடிமக்கள் இந்தக் கடவுச்சீட்டுக்கு விண்ணப்பித்து, அனுமதி கிடைத்தவுடன் தங்களது வீடுகளிலிருந்து புறப்பட்டு மாவட்ட அளவிலான/ நகர அளவிலான அவசரத்தேவை /அத்தியாவசியத் தேவை ஆகியவற்றை பயன்படுத்தலாம். மூத்த குடிமக்களுக்கான அவசர /அத்தியாவசிய தேவை, இறுதிச் சடங்குகள், மருத்துவச்சேவை, உணவு வழங்குதல் உணவுப் பொருள்கள் /மளிகைப் பொருள்கள் வழங்குதல், இல்லங்களுக்கு வந்து வழங்குதல், தகவல் தொழில்நுட்பம் மற்றும் தொலை தொடர்புச் சேவை போன்ற சேவைகளைப் பெறலாம்.
பொது முடக்கம் பற்றியும் முனிசிபல் மாநகராட்சியால் வழங்கப்படும் சேவைகள் குறித்தும், இதர அனைத்து அரசு சேவைகள் குறித்தும் டேராடூன் ஸ்மார்ட்சிட்டி விழிப்புணர்வை ஏற்படுத்தி வருகிறது.
(Visitor Counter : 165
நிலக்கரி அமைச்சகம்
நிலக்கரி சுரங்க நடவடிக்கைகளுக்கான வழிமுறை
நாடாளுமன்றத்தின் மக்களவையில் எழுத்துப்பூர்வமாக பதிலளித்த மத்திய நாடாளுமன்ற விவகாரங்கள், நிலக்கரி மற்றும் சுரங்கங்கள் அமைச்சர் திரு பிரகலாத் ஜோஷி கீழ்காணும் தகவல்களை அளித்தார்.
நிலக்கரி மற்றும் பழுப்பு நிலக்கரி சுரங்கங்களின் ஏலம் மற்றும் நிலக்கரி/பழுப்பு நிலக்கரியின் வருவாயை பகிர்ந்துகொள்ளும் அடிப்படையில் விற்பதற்கான வழிமுறைக்கு 2020 மே 20 அன்று பொருளாதார விவகாரங்களுக்கான அமைச்சரவைக் குழு ஒப்புதல் அளித்தது. இது தொடர்பான உத்தரவு 2020 மே 28 அன்று பிறப்பிக்கப்பட்டது. வழிமுறையின் முக்கிய அம்சங்கள் பின்வருமாறு:
வருவாயை பகிர்ந்து கொள்ளும் வழிமுறை அடிப்படையில் நான்கு சதவீதம் தரை விகிதம் முழுக்க ஆய்வு செய்யப்பட்ட மற்றும் ஓரளவு ஆய்வு செய்யப்பட்ட நிலக்கரி பகுதிகளுக்கும் பொருந்தும்.
மதிப்பிடப்பட்ட புவியியல் சேமிப்புகளின் அடிப்படையில் தொகை நிர்ணயிக்கப்படுகிறது. கோரப்பட்ட வருவாய் பங்கின் சதவீதம், நிலக்கரியின் மொத்த அளவு மற்றும் மதிப்பிடப்பட்ட விலை அல்லது உண்மையான விலை இவற்றில் எது அதிகமாக உள்ளதோ அவற்றின் அடிப்படையில் மாத வருவாயை வெற்றி பெற்ற ஏலதாரர் பகிர வேண்டும்.
விரைவான உற்பத்தி மற்றும் நிலக்கரியை வாயு அல்லது நீர் மயமாக்கலுக்கு ஊக்கம் அளிக்கப்படுகின்றன. நிலக்கரியின் விற்பனை அல்லது பயன்பாட்டுக்கு எந்தவிதமான கட்டுப்பாடும் இல்லை. நிலக்கரி உற்பத்தி அட்டவணையில் அதிக நெகிழ்வுத்தன்மை ஏற்படுத்தப்பட்டுள்ளது.
நிலக்கரி உற்பத்தியை பொருத்த அளவில் உலகிலேயே மிகப்பெரிய நிறுவனமாக கோல் இந்தியா லிமிடெட் திகழ்கிறது. அதனுடன் தொடர்புடைய மின்சாரம் மற்றும் மின்சாரம் சாராத நுகர்வோருக்கு இருதரப்பு எரிசக்தி விநியோக ஒப்பந்தங்கள் மற்றும் புரிந்துணர்வு ஒப்பந்தங்களின் அடிப்படையில் நிலக்கரியை கோல் இந்தியா லிமிடெட் விற்கிறது. வர்த்தகர்கள் உள்ளிட்ட நுகர்வோருக்கும் மின்னணு ஏல முறைகளின் மூலம் நிலக்கரியை கோல் இந்தியா லிமிடெட் விற்கிறது.
2020-21-ம் ஆண்டில் நிலக்கரியின் தேவையில் 23.7 சதவீதம் இறக்குமதி செய்யப்பட்டுள்ளது. நிலக்கரி சுரங்கங்கள்  சட்டம் 2015 மற்றும் சுரங்கங்கள் மற்றும் கனிமங்கள்  சட்டம் 1957-ன் படி, ஏல முறையின் மூலம் நிலக்கரி சுரங்கங்கள் தனியார் நிறுவனங்களுக்கு ஒதுக்கீடு செய்யப்படுகின்றன. மின் தளங்களின் மூலம் சுரங்கங்கள் ஏலம் விடப்படுகின்றன. நிலக்கரி சுரங்க ஒதுக்கீடு தொடர்பாக குற்றம் நிரூபிக்கப்பட்டு மூன்று வருடங்களுக்கு மேல் ஒருவருக்கு சிறை தண்டனை விதிக்கப் பட்டிருந்தால் ஏலத்தில் அவர் பங்கு பெற முடியாது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1739928
-----
(Visitor Counter : 221
திறன் மேம்பாடு மற்றும் தொழில் முனைவோர் அமைச்சகம்
திறன் சார்ந்த சுற்றுச் சூழல் அமைப்பை மேலும் வலுப்படுத்தும் வகையில் விருதுகள் வழங்கும் வாரியங்கள் மற்றும் மதிப்பீட்டு முகமைகளுக்கான புதிய வழிமுறைகளை திறன் மேம்பாடு மற்றும் தொழில் முனைவோர் அமைச்சகம் மற்றும் தேசிய தொழில் கல்வி குழு வெளியீடு
பிரதமர் திரு நரேந்திர மோடியின் தொலைநோக்கு பார்வையில் உலகளவில் திறன் தலைநகராக இந்தியாவை முன்னேற்றும் முயற்சியாக, மத்திய திறன் மேம்பாடு மற்றும் தொழில் முனைவோர் அமைச்சகமும், தேசிய தொழில் கல்வி குழுவும் இணைந்து விருதுகள் வழங்கும் வாரியங்கள் மற்றும் மதிப்பீட்டு முகமைகளுக்கான புதிய வழிமுறைகளை காணொலி வாயிலாக இன்று வெளியிட்டன.
இந்த வழிமுறைகளை வெளியிட்டு பேசிய மத்திய திறன் மேம்பாடு மற்றும் தொழில் முனைவோர் அமைச்சர் டாக்டர் மகேந்திர நாத் பாண்டே, கடந்த ஐந்து ஆண்டுகளில் திறன் மேம்பாட்டு திட்டத்தின் மூலம் இதுவரை 5.5 கோடி இளைஞர்களுக்கு பயிற்சி அளிக்கப்பட்டுள்ளதாகக் கூறினார்.
விருதுகள் வழங்கும் வாரியங்கள் மற்றும் மதிப்பீட்டு முகமைகள், திறன் சார்ந்த சுற்றுச் சூழல் அமைப்பை மேலும் வலுப்படுத்துவதில் முக்கிய பங்கு வகிப்பதாகவும், இந்த புதிய வழிமுறைகள் ஒழுங்கு நடவடிக்கை களை மேலும் வலுப்படுத்தும் என்றும் அவர் நம்பிக்கை தெரிவித்தார்.
இன்று வெளியிடப்பட்ட வழிமுறைகள், நல்ல ஆளுகைக்கு வித்திடும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1667824
பிரதமர் அலுவலகம்
முன்னாள் எம்எல்ஏ திரு. உரிமஜலு கே. ராம பட் மறைவுக்கு பிரதமர் இரங்கல்
முன்னாள் சட்டசபை உறுப்பினர் திரு. உரிமஜலு கே. ராம பட் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்
“ஜனசங்கம் மற்றும் பா.ஜ.க.வின் வரலாற்றில் உரிமஜலு கே. ராமா பட் போன்ற தலைவர்களுக்கு தனி இடம் உண்டு. அவர் கர்நாடகாவில் நமது கட்சியை வலுப்படுத்த விடாமுயற்சியுடன் உழைத்ததுடன், மக்கள் மத்தியில் அயராது பணியாற்றினார். அவரது மறைவு எனக்கு மிகுந்த வருத்தம் அளிக்கிறது. அவரது குடும்பத்தினருக்கு அனுதாபங்கள். ஓம் சாந்தி” என்று பிரதமர் தமது டுவிட்டர் செய்தியில் கூறியுள்ளார்.
(
அறிவியல் மற்றும் தொழில்நுட்பத்துறை
மருந்து கண்டுபிடிப்பு மற்றும் மேம்பாட்டில் சிறப்பான பங்களிப்பை வழங்கிய இளம் ஆராய்ச்சியாளர்களுக்கு சிடிஆர்ஐ விருதுகளை வழங்கி சிஎஸ்ஐஆர்-சிடிஆர்ஐ கவுரவித்துள்ளது
லக்னோவைச் சேர்ந்த மத்திய மருந்து ஆராய்ச்சி நிறுவனம் சிடிஆர்ஐ, இளம் ஆராய்ச்சியாளர்களுக்கு சிடிஆர்ஐ விருதுகளை நேற்று வழங்கி கவுரவித்தது. மருந்து கண்டுபிடிப்பு மற்றும் மேம்பாட்டில் சிறந்த பங்களிப்பை வழங்கியதற்காக இந்த விருதுகள் மெய்நிகர் நிகழ்ச்சியில் வழங்கப்பட்டன. 2020-க்கான சிடிஆர்ஐ விருதுகளை டாக்டர் புஷ்ரா அடீக், டாக்டர் சுரஜித் கோஷ், டாக்டர் ரவி மஞ்சித்தயா ஆகியோர் பெற்றனர். இந்த விஞ்ஞானிகள், புற்றுநோயின் முடிச்சை அவிழ்த்து சிறப்பான பங்களிப்பை செலுத்தியுள்ளனர். சிடிஆர்ஐ இயக்குநர் பேராசிரியர் தபாஸ் குண்டு, சிடிஆர்ஐ செயல் இயக்குநர் டாக்டர் வி.பி. காம்போஜ் ஆகியோர் விருது பெற்றவர்களை வாழ்த்தினர்.
ரசாயன அறிவியல் மற்றும் வாழ்க்கை அறிவியல் துறைகளில் இரண்டு தனி விருதுகள் வழங்கப்படுகின்றன. ஒவ்வொரு விருதும் ரூ.20,000 ரொக்கப் பரிசும், பாராட்டு பத்திரமும் கொண்டதாகும்.
((Visitor Counter : 77
நிதி அமைச்சகம்
கடந்த 2014ஆம் ஆண்டு முதல் அரசு மேற்கொண்ட பல்வேறு நடவடிக்கைகள் மூலம் கடினமான தருணங்களில் பொருளாதாரத்தையும், மக்களையும் பாதுகாக்க முடிந்தது: திருமதி நிர்மலா சீதாராமன்
விடுதலைப் பெருவிழாவின் ஒரு பகுதியாக செபியுடன் இணைந்து பொருளாதார விவகாரங்கள் துறை கொண்டாடும் வாராந்திர விழா நிகழ்ச்சியை மத்திய நிதி மற்றும் பெருநிறுவனங்கள் துறை அமைச்சர் திருமதி நிர்மலா சீதாராமன் இன்று தொடங்கி வைத்தார். அப்போது பேசிய அவர், இந்திய அடிப்படைவாதிகள் மீண்டும் ஒருமுறை குரல் எழுப்ப தொடங்கியுள்ளதாகக் கூறினார். ஏனென்றால் கடந்த 2014ஆம் ஆண்டு முதல் அரசு பல்வேறு நடவடிக்கைகளை மேற்கொண்டுள்ளதாக தெரிவித்தார்.
கொவிட் தொற்று பாதிப்புக்கு முன்னதாக பெருநிறுவனங்களுக்கான வரி குறைத்தல், சரக்கு மற்றும் சேவை வரியை கொண்டுவருதல் உள்ளிட்ட பல்வேறு பெரிய நடவடிக்கைகளை அரசு மேற்கொண்டதாகக் கூறினார். அவசர கால கடன் உத்தரவாத திட்டம் குறித்து குறிப்பிட்ட நிதியமைச்சர், 2022-ஆம் ஆண்டு மார்ச் மாதம் வரை 3.19 லட்சம் கோடி ரூபாய்க்கு மேல் கடன் வழங்கப்பட்டுள்ளதாக தெரிவித்தார். இத்திட்டம் 2023-ஆம் ஆண்டு வரை நீ்ட்டிக்கப்பட்டுள்ளதாகவும் அவர் கூறினார். நோய்த் தொற்றுக் காலத்தில் பல்வேறு மக்களுக்கு பயனுள்ளதாக இருந்தது என்று ஆய்வறிக்கை தெரிவிப்பதாகவும் நிதியமைச்சர் திருமதி நிர்மலா சீதாராமன் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1832085
------
(Visitor Counter : 146
அறிவியல் மற்றும் தொழில்நுட்பத்துறை
வட கிழக்கு மாகாணங்களில் குங்குமப்பூ பயிர் சோதனை வெற்றி
காஷ்மீரில் மட்டுமே இதுவரை விளைந்து வந்த குங்குமப்பூ தற்போது இந்தியாவின் வட கிழக்கு பகுதிகளிலும் விரைவில் காணப்படும். காஷ்மீரிலிருந்து சிக்கிம் மாநிலத்தின் தென் பகுதியான யாங்யாங்-கில் பயிரிடப்பட்ட குங்குமப்பூ தாவரங்கள் அங்கே தற்போது பூத்துக் குலுங்குகின்றன.
ஜம்மு-காஷ்மீர் யூனியன் பிரதேசத்தின் தட்பவெப்பம் குங்குமப்பூ உற்பத்திக்கு உகந்ததாக கருதப்படுகிறது. ஜம்மு காஷ்மீரின் பாம்போர் பகுதி, குங்குமப்பூ உற்பத்தியில் முன்னிலை வகிக்கிறது இதையடுத்து பட்காம், ஸ்ரீநகர் மற்றும் கிஷ்டிவார் மாவட்டங்களும் நாட்டின் குங்குமப்பூ உற்பத்தியில் முக்கிய பங்கு வகிக்கின்றன.
இந்திய அரசின் அறிவியல் மற்றும் தொழில்நுட்பத் துறையின் கீழ் செயல்படும் நெக்டர் என்னும் தொழில்நுட்பப் பயன்பாடுகளுக்கான வடகிழக்கு மையம், இந்தியாவின் வடகிழக்குப் பகுதியில் குங்குமப்பூ பயிரிடுவதற்கான சாத்தியக்கூறுகளை கண்டறியும் திட்டத்திற்கு ஆதரவு அளித்தது.
சிக்கிம் மத்திய பல்கலைக்கழகத்தின் தாவர மற்றும் தோட்டக்கலைத் துறை இதற்கான பணிகளை மேற்கொண்டது. காஷ்மீரில் இருந்து குங்குமப்பூ விதைகள் விமானம் மூலமாக சிக்கிம் கொண்டுவரப்பட்டு யாங்யாங் பகுதியில் பயிரிடப்பட்டன.
காஷ்மீரின் பாம்போர் பகுதியின் பருவநிலை மற்றும் புவியியலை ஒத்து இருக்கும் சிக்கிம் மாநிலத்தின் யாங்யாங்கில் இந்த சோதனை முயற்சி வெற்றி பெற்றுள்ளது. இதையடுத்து வடகிழக்கு மாகாணங்களின் இதர பகுதிகளிலும் குங்குமப்பூ விரைவில் பயிரிடப்படக்கூடும்.
குங்குமப்பூ உற்பத்திக்கான தேசிய இயக்கம் இதன் உற்பத்தியை அதிகரிக்க பல்வேறு நடவடிக்கைகள் மேற்கொண்டு வருவது குறிப்பிடத்தக்கது.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1671408
---
(Visitor Counter : 212
மின்னணு மற்றும் தகவல் தொழில்நுட்பம்
சுயசார்பு இந்தியா செயலி புதுமைச் சவால்:6940 செயலிகள் வரப்பெற்றுள்ளன.
சுயசார்பு இந்தியா செயலி புதுமைச் சவால் 4 ஜூலை 2020 அன்று, பிரதமர் திரு. நரேந்திர மோடியால் அறிவிக்கப்பட்டது. இதற்குத் தொழில்நுட்ப தொழில்முனைவோர்களிடமிருந்தும், புதிதாகத் தொழில் துவங்கியுள்ள பல அமைப்புகளில் இருந்தும் நாடு முழுவதிலும் இருந்து மிக உற்சாகமான வரவேற்பு கிடைத்துள்ளது. இந்த சவாலுக்கான இறுதி நுழைவுத் தேதி 26 ஜூலை 2020. மொத்தம் 8 பிரிவுகளின் கீழ் 6940 செயலிகள் வரப்பெற்றுள்ளன. இவற்றுள் 3939 தனியார்களிடமிருந்தும், 3001 அமைப்புகள் மற்றும் நிறுவனங்களிடமிருந்தும் வரப் பெற்றுள்ளன. தனியாரிடமிருந்து பெறப்பட்டுள்ளவற்றில் 1757 செயலிகள் உடனடியாக பயன்படுத்தப்படக் கூடியவை. மீதமுள்ள 282 செயலிகள் உருவாக்கத்தில் உள்ளன. அமைப்புகள் மூலமாக சமர்ப்பிக்கப்பட்டுள்ள செயலிகளில் 1742 செயலிகள் ஏற்கனவே பயன்பாட்டில் உள்ளன. மீதமுள்ள 1259 செயலிகள் உருவாக்கத்தில் உள்ளன. பல்வேறு பிரிவுகளின் கீழ் வரப்பெற்ற செயலிகளில் விவரங்கள்: வர்த்தகம் 1142, சுகாதாரம் உடல்நலம் 901, மின் கற்றல் 1062, சமூக வலைப்பின்னல் 1155, விளையாட்டுக்கள் 326, அலுவலகம்/ இல்லங்களிலிருந்து பணியாற்றுதல் 662, செய்தி 237, கேளிக்கை/பொழுதுபோக்கு 320. இப்பிரிவுகள் இல்லாமல் மற்றவை என்ற பிரிவில் சுமார் 1135 செயலிகள் சமர்ப்பிக்கப்பட்டுள்ளன. இந்தச் செயலிகளில் சுமார் 271 செயலிகள் ஒரு லட்சத்துக்கும் மேற்பட்ட அளவில் பதிவிறக்கம் செய்யப்பட்டுள்ளன. இவற்றுள் 89 செயலிகள் 10 லட்சத்துக்கும் அதிகமான எண்ணிக்கையில் பதிவிறக்கம் செய்யப்பட்டுள்ளன. இந்தச் செயலிகளை, நாட்டின் தொலைதூரப் பகுதிகளையும், சிறிய நகரங்களையும் சேர்ந்தவர்கள் உட்பட நாட்டின் பல்வேறு பகுதிகளை சேர்ந்தவர்கள் சமர்ப்பித்துள்ளனர்
நம் நாட்டில் திறமை உள்ளது என்பதையே இது காட்டுகிறது. உலகில் இதற்கு இணையாக வேறு எங்குமே வளர்ச்சி இல்லை என்ற அளவிற்கு வளர்ச்சியைக் கொண்டு வருவதற்காக, இந்தியத் தொழில்நுட்பப் பொருள்களை உருவாக்குபவர்களுக்கும், தொழில்முனைவோர்களுக்கும், நிறுவனங்களுக்கும் சரியான ஒரு வாய்ப்பாக புதுமைச் செயலி சவால் அமைந்துள்ளது. மிகவும் செயல்திறன் கொண்ட, மேலும் மேம்படுத்தக்கூடிய, பாதுகாப்பான, அனைவரும் எளிதில் பயன்படுத்தக் கூடிய வகையிலான, பயனாளிகளுக்கு அந்தச் செயலியை மீண்டும் மீண்டும் பயன்படுத்த வேண்டும் என்ற நினைப்பை ஏற்படுத்தக்கூடிய வகையில் ஒரு அனுபவத்தை அளிக்கக்கூடிய செயலிகளைக் கண்டறிவதே உண்மையான சவாலாகும். பல்வேறு அம்சங்களின் அடிப்படையில் சீராய்வுக்குழு அனைத்து செயலிகளையும் சீராய்வு செய்துவருகிறது.
செயலிகள் மூலம் நடைபெறும் பல ட்ரில்லியன் டாலர் கணக்கான பொருளாதாரத்தின் ஒரு பகுதி, இந்தியாவில் புதிதாகத் தொழில் துவங்க உள்ள தொழில்நுட்ப அமைப்புகளுக்குக் கிடைக்க உதவும் வகையில், அவர்களது திறமைகளை வெளிக்கொணரும் வகையில் சுயசார்பு இந்தியா செயலி சுற்றுச்சூழல் செயல்படும்.அதிகபட்சமாகப் பதிவிறக்கம் செய்யப்பட்ட அதிக அளவிலான செயலிகளைக் கொண்ட முதல் மூன்று நிறுவனங்கள், இந்த ஆண்டு மொத்த சந்தையில் இரண்டு ட்ரில்லியன் டாலர் அளவிற்கு பொருளாதாரத்தில் பங்கு வகிக்கிறது. மேலும் விரைவாக வளர்ந்து வருகிறது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 14.03 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1833082
எரிசக்தி அமைச்சகம்
மத்திய மின்சாரத்துறை அமைச்சர் திரு.ஆர்.கே.சிங் ஆராவில் பவர் கிரிட் துணை மின் நிலையத்தை மேம்படுத்துவதற்கு அடிக்கல் நாட்டினார்
ஆரா பகுதியில் 220/132 kV பவர்கிரிட் துணை மின்நிலையத்தை மேம்படுத்தும் பணிக்கு மத்திய மின்சாரம், புதிய மற்றும் புதுப்பிக்கத்தக்க எரிசக்தித் துறை அமைச்சர் திரு.ஆர்.கே.சிங் நேற்று அடிக்கல் நாட்டினார். பீகார் எரிசக்தி அமைச்சர் திரு.பிஜேந்திர பிரசாத் யாதவ், ஆரா எம்எல்ஏ திரு.அம்ரேந்திர பிரதாப் சிங், பர்ஹாரா எம்எல்ஏ திரு.ராகவேந்திர பிரதாப் சிங், சந்தேஷ் எம்எல்ஏ திருமதி கிரண் தேவி உள்ளிட்ட பலர் இந்த நிகழ்ச்சியில் கலந்துகொண்டனர். பவர்கிரிட் ஆரா துணை மின் நிலையத்தை மேம்படுத்துவதன் மூலம் துணை மின் நிலையத்தின் மொத்த மாற்றும் திறன் 560 MVA-வாக உயரும்.
இந்நிகழ்ச்சியில் பேசிய திரு.ஆர்.கே.சிங், இந்த முயற்சி ஆராவின் வளர்ச்சி வேகத்தை அதிகரிக்கும் என்றும், வலுவான மின் கட்டமைப்பு மூலம் பிராந்தியத்தின் பொருளாதார மற்றும் சமூக வளர்ச்சிக்கு ஊக்கமளிக்கும் என்றும் கூறினார். ஆராவில் அடுத்த 10 ஆண்டுகளுக்கு மின் தேவையை பூர்த்தி செய்யும் வகையில் இந்தத் திட்டம் அமையும் எனவும், தடையில்லா மின்சாரம் மூலம் அப்பகுதியில் தொழில்துறை மற்றும் வணிக வளர்ச்சிக்கு வழிவகுக்கும் எனவும் திரு.சிங் கூறினார்.
போஜ்பூரில் கார்ப்பரேட் சமூகப் பொறுப்பின் கீழ் சமுதாயக் கூடம், எல்லைச் சுவர், தடுப்புச் சுவர் போன்ற பல்வேறு கிராமப்புற வளர்ச்சிப் பணிகள் பவர்கிரிட் நிறுவனம் மூலம் மேற்கொள்ளப்பட்டுள்ளன. பள்ளிகளுக்கு மேசைகள், கழிப்பறைகள் கட்டுதல் போன்றவையும் சமூக பொறுப்பின் கீழ் செய்யப்பட்டுள்ளன.
----
((Visitor Counter : 325
மனித வள மேம்பாட்டு அமைச்சகம்
சட்டக் கல்வி
தேசிய பாடத்திட்டக் கட்டமைப்பு , 2005 இன் தொடர்ச்சியாக தேசிய கல்வி ஆராய்ச்சி மற்றும் பயிற்சி சபை  கொண்டு வந்த பாடத்திட்டங்கள் மற்றும் பாடப்புத்தகங்கள் பள்ளிக் கல்வியின் உயர் தொடக்க நிலை முதல் மேல் நிலைக்கல்வி வரை சட்டக் கல்வி தொடர்பான கவலைகளைப் போதுமான அளவில் ஒருங்கிணைக்கிறது. கூடுதலாக, NCERT ஆல் தயாரிக்கப்பட்ட சில துணைப் பொருட்கள் சட்டக் கல்வியறிவில் கவனம் செலுத்துகின்றன. மத்திய இடைநிலைக் கல்வி வாரியம், CBSE யுடன் இணைக்கப்பட்ட பள்ளிகளில், சமூக அறிவியல் கற்பித்தல் பத்தாம் வகுப்பு வரை கட்டாயமாகிறது. இதில் சட்டத்தின் அடிப்படை கட்டமைப்பு உட்பட, சட்டமன்றம், நிர்வாக மற்றும் நீதித்துறை, அரசியல் சட்ட அமைப்பு, இந்தியாவில் சட்டங்கள் உருவாக்கப்படும் வழிகள் மற்றும் இந்திய அரசியலமைப்பின் அடிப்படைப் பாதுகாப்பு மற்றும் அது வழங்கும் உரிமைகள் ஆகியவற்றின் அடிப்படைக் கட்டமைப்பு பற்றிய அறிவு உள்ளடங்கியுள்ளது. . CBSE ஒரு விருப்பக் கல்வித் தேர்வுப் பாடத்தையும் வழங்குகிறது. அதாவது XI மற்றும் XII வகுப்புகளில் 'சட்டப் படிப்புகள்' ஐந்தாம் அல்லது ஆறாவது பாடமாக ஏதேனும் பாடங்களின் இணைந்து தேர்வு செய்து கொள்ளலாம். அரசமைப்புச் சட்டத்தின்படி பொதுப் பட்டியலில் கல்வி இடம் பெற்று இருப்பதாலும், பெரும்பான்மையான பள்ளிகள் மாநில/யூனியன் பிரதேச  அரசாங்கங்களின் அதிகார வரம்பிற்கு உட்பட்டிருப்பதாலும், அந்தந்த மாநிலம்/யூனியன் பிரதேச அரசுகள் தங்கள் பள்ளிகளில் சட்டக் கல்வியை வழங்க முன்வரவேண்டும்.
இத்தகவலைகல்வித்துறை இணை அமைச்சர் திருமதி. அன்னபூர்ணா தேவி இன்று மக்களவையில் எழுத்துப்பூர்வமாக அளித்த பதிலில் தெரிவித்தார்.
பிரதமர் அலுவலகம்
சர்வதேச இளையோர் மல்யுத்த சாம்பியன்ஷிப் 2021 போட்டிகளில் , பதக்கங்கள் வென்ற மல்யுத்த வீரர்களுக்கு பிரதமர் வாழ்த்து
சர்வதேச இளையோர் மல்யுத்த சாம்பியன்ஷிப் 2021 போட்டிகளில், பதக்கங்கள் வென்ற மல்யுத்த வீரர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து சுட்டுரையில் அவர் விடுத்துள்ள செய்தியில்;
‘‘திறமை மிகு மல்யுத்த வீரர்களின் வலு கூடியுள்ளது. சர்வதேச இளையோர் மல்யுத்த சாம்பியன்ஷிப் 2021 போட்டிகளில், நமது இரு பாலர் அணிகளும் 4 வெள்ளி உட்பட 11 பதக்கங்களை வென்றுள்ளனர். வெற்றி பெற்ற அணிக்கு பாராட்டுக்கள். அவர்களின் எதிர்கால முயற்சிகளுக்கு வாழ்த்துக்கள்.’’ என குறிப்பிட்டுள்ளார்.
பிரதமர் அலுவலகம்
‘விரைவு உள்கட்டமைப்பின் எட்டு ஆண்டுகள்’ பற்றிய தகவல்களை பிரதமர் பகிர்வு
#8YearsOfInfraGati என்ற ஹேஷ்டேக்கின் கீழ் கடந்த எட்டு ஆண்டுகளில் உள்கட்டமைப்பு வளர்ச்சி பற்றிய தகவல்களை பிரதமர் திரு நரேந்திர மோடி பகிர்ந்து கொண்டுள்ளார்.
பிரதமர் தமது சுட்டுரைச் செய்தியில் கூறியிருப்பதாவது:
“மேம்பட்ட வான் இணைப்பு.
கூடுதல் நகரங்களில் மெட்ரோ போக்குவரத்து வசதிகள்.
உள்கட்டமைப்பிற்கு அதிக உந்துதல்.
ரயில்வேயில் நவீனமயமாக்கல்.
நமது மக்களுக்காக அடுத்த தலைமுறை உள்கட்டமைப்பை இந்தியா எவ்வாறு கட்டமைக்கிறது என்பது பற்றிய ஒரு பார்வை. #8YearsOfInfraGati”
கடந்த எட்டு ஆண்டுகளில் உள்கட்டமைப்புத் துறையில் ஏற்பட்டுள்ள வேகமான வளர்ச்சி, புதிய இந்தியாவின் ஆற்றலை எடுத்துரைக்கிறது. சாலைகள், விமான நிலையங்கள், ரயில் உள்கட்டமைப்பு மற்றும் துறைமுகங்களின் கட்டமைப்போடு பிரதமரின் விரைவு சக்தி திட்டத்தின் வாயிலாக இந்தத் துறை புதிய உத்வேகத்தைப் பெற்று வருகிறது. #8YearsOfInfraGati”
பொருளாதார விவகாரங்களுக்கான மத்திய அமைச்சரவைக் குழு
செயல்படாத நிலக்கரி சுரங்கங்களை அபராதம் இன்றி ஒப்படைக்க அரசு நிறுவனங்களுக்கு ஒரு முறை வாய்ப்பு வழங்க அமைச்சரவை ஒப்புதல்
செயல்படாத சுரங்கங்களை அபராதமின்றி மற்றும் எந்த காரணத்தையும் குறிப்பிடாமல் ஒப்படைக்க மத்திய மற்றும் மாநில பொதுத்துறை நிறுவனங்களுக்கு ஒரு முறை வாய்ப்பு வழங்குவதற்கான நிலக்கரி அமைச்சகத்தின் முன்மொழிவுக்கு பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு இன்று ஒப்புதல் அளித்துள்ளது.
நிலக்கரி சுரங்கங்களை ஒப்படைக்க கொள்கை வெளியிடப்பட்ட நாளிலிருந்து மூன்று மாத கால அவகாசம் அரசு நிறுவனங்களுக்கு வழங்கப்படும்.
2021 டிசம்பர் வரை அரசு நிறுவனங்களுக்கு ஒதுக்கப்பட்ட 73 நிலக்கரி சுரங்கங்களில் 45 சுரங்கங்கள் செயல்படாமல் இருந்தன, மேலும் 19 நிலக்கரி சுரங்கங்களில் சுரங்கச் செயல்பாடுகள் தொடங்குவதற்கான காலக்கெடு முடிந்துவிட்டது. ஒதுக்கீட்டாளர்களின் கட்டுப்பாட்டிற்கு அப்பாற்பட்ட காரணங்களால் தாமதம் ஏற்பட்டது.
நாட்டின் எரிசக்தி பாதுகாப்பில் நிலக்கரி துறை முக்கிய பங்கு வகிக்கிறது. தரமான நிலக்கரிச் சுரங்கங்கள், தொழில்நுட்பச் சிக்கல்களை நீக்கி, எல்லைகளை சரிசெய்த பிறகு விரைவாக மறுசுழற்சி செய்து, ஆர்வமுள்ள தரப்பினருக்கு வழங்கப்படலாம்.
இந்த நடவடிக்கை மூலம் வேலைவாய்ப்பு அதிகரிக்கும், முதலீடு அதிகரிக்கும். நாட்டின் பின்தங்கிய பகுதிகளின் பொருளாதார வளர்ச்சிக்கு இது பங்களிக்கும். நாட்டில் நிலக்கரி இறக்குமதியை இது குறைக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1814829
பழங்குடியினர் நலத்துறை அமைச்சகம்
பழங்குடியினரின் கலாச்சாரம், வாழ்வாதாரம் மற்றும் கல்வியை ஊக்குவித்தல்
பழங்குடியினர் ஆராய்ச்சி நிறுவனம் மற்றும் பழங்குடியினர் பண்டிகைகள் ஆராய்ச்சி, தகவல் மற்றும் மக்கள் கல்வி ஆகிய திட்டங்களை பழங்குடியினர் விவகாரங்கள் அமைச்சகம் செயல்படுத்துகிறது.
ஆய்வுகள், புத்தக வெளியீடுகள், ஒலி மற்றும் ஒளி மூலம் ஆவணப்படுத்துதல், பழங்குடியினரின் உயர்ந்த கலாச்சாரம் மற்றும் பாரம்பரியத்தை ஊக்குவித்தல், பழங்குடியினரின் திறன் வளர்த்தல் போன்ற பல்வேறு நடவடிக்கைகள் இந்த திட்டங்களின் கீழ் மேற்கொள்ளப்படுகின்றன.
ராஞ்சியில் பழங்குடி சுதந்திர போராட்ட வீரர்கள் பற்றிய அருங்காட்சியகத்தை அமைப்பதற்கான ஜார்கண்ட் அரசின் கோரிக்கையை மத்திய அரசு ஏற்றுள்ளது.
இந்த தகவல்களை பழங்குடியினர் விவகாரங்கள் இணை அமைச்சர் திருமதி ரேணுகா சிங் எழுத்துப்பூர்வமான பதிலின் மூலம் இன்று மக்களவையில் வழங்கினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1654022
சுகாதாரம் மற்றும் குடும்ப நலத்துறை அமைச்சகம்
மைசூரில் பெரியளவிலான யோகா கூட்டுப் பயிற்சி மூலம் சர்வதேச யோகா தினக் கொண்டாட்டங்களுக்கு பிரதமர் தலைமை வகித்தார்.
டாக்டர் மன்சுக் மாண்டவியா சர்வதேச யோகா தினத்தை முன்னிட்டு, ஒற்றுமை சிலை தளத்திலிருந்து குஜராத் மக்களுடன் யோகா பயிற்சி மேற்கொண்டார்.
8-வது சர்வதேச யோகா தினத்தை முன்னிட்டு மைசூரில் உள்ள மைசூர் அரண்மனை மைதானத்தில் இன்று நடைபெற்ற பெரிய அளவிலான யோகா நிகழ்ச்சியில் ஆயிரக்கணக்கான பங்கேற்பாளர்களுடன் பிரதமர் திரு நரேந்திர மோடி யோகா பயிற்சியில் பங்கேற்றார்.
இந்நிகழ்ச்சியில் பேசிய பிரதமர், “யோகா இப்போது உலகளாவிய திருவிழாவாக மாறிவிட்டது. யோகா என்பது எந்த ஒரு தனி மனிதனுக்கும் அல்ல, ஒட்டுமொத்த மனித குலத்திற்கும் உரியது. எனவேதான், இம்முறை சர்வதேச யோகா தினத்தின் கருப்பொருள் - மனிதகுலத்திற்கான யோகா”, என்று கூறினார்.
மத்திய சுகாதாரம் மற்றும் குடும்ப நல அமைச்சர் டாக்டர் மன்சுக் மாண்டவியா சர்வதேச யோகா தினத்தைக் முன்னிட்டு, கெவாடியாவில் உள்ள ஒற்றுமை சிலை தளத்திலிருந்து குஜராத் மக்களுடன் யோகா பயிற்சி மேற்கொண்டார்.
அன்றாட வாழ்வில் யோகாவால் ஏற்படும் நன்மைகளை குறித்து எடுத்துரைத்த மத்திய சுகாதார அமைச்சர், “யோகா நமது பண்டைய பாரம்பரியத்தின் விலைமதிப்பற்ற பரிசு. யோகா என்பது மனம் மற்றும் உடல், சிந்தனை மற்றும் செயல் ஆகியவற்றின் ஒற்றுமையை உள்ளடக்கியது. இது ஒரு முழுமையான அணுகுமுறையாகும், இது நமது ஆரோக்கியத்திற்கும் நமது நல்வாழ்விற்கும் விலைமதிப்பற்றது." அவர் மேலும் கூறுகையில், "யோகா என்பது வெறும் உடற்பயிற்சி மட்டுமல்ல; அது உங்களுக்குள்ளும், உலகம் மற்றும் இயற்கையோடும் உள்ள ஒற்றுமை உணர்வைக் கண்டறியும் ஒரு வழியாகும்.", என்று கூறினார்.